Bibliografia

Bibliografia (angl. bibliography; gréc. biblos,RESCH, J.: Grécka kultúra v našom jazyku, 1991, s. 30. biblion kniha + graphein písať) je oblasť vedeckej a praktickej činnosti zameraná na komunikáciu bibliografických informácií o dokumentoch; inak povedané, je to veda o bibliografickej komunikácii.KATUŠČÁK, D.: Chrestomatia k základom bibliografie, 2006, s. 4.

 Historický a súčasný význam slova bibliografia 
Pôvodne sa slovo bibliografia vzťahovalo na pisárske práce a prepisovanie kníh. Za bibliografov sa považovali v antickom Grécku tí, ktorí sa zaoberali ručným opisovaním kníh. V období humanizmu sa pôvodné používanie slova bibliografia – v zmysle písať knihu, opisovať knihu – postupne zmenilo na popisovať knihu a nadobúdalo význam vzťahujúci sa na zoznam (súpis) kníh. Ako prvý použil pomenovanie bibliografia vo význame súpis kníh v roku 1633 vo Francúzsku Gabriel Naudé, tajomník a knihovník kardinála Mazarina, v názve diela Bibliografia politica.KATUŠČÁK, D.: Tamže, s. 5.

V súčasnosti sa slovo bibliografia používa jednak vo význame popis a súpis dokumentov, a tiež ako pomenovanie disciplíny zameranej na bibliografickú komunikáciu a praktické riešenie problémov výmeny bibliografických údajov.

 Profilovanie základných druhov bibliografie 
Najväčší rozvoj bibliografie, pokiaľ ide o množstvo a druhy bibliografických diel, nastal od konca 18. stor. V podstate už v tomto období sa začali profilovať základné  druhy bibliografie: univerzálna bibliografia, národná bibliografia, špeciálna bibliografia, kníhkupecká bibliografia, medzinárodná bibliografa.KATUŠČÁK, D.: Tamže, s. 6.

 Významy termínu bibliografia na Slovensku 
Na Slovensku sa termín bibliografia používa najmä v troch významoch:
 bibliografia ako veda, ktorá skúma zákonitosti bibliografickej komunikácie, bibliografickej praxe, vytvára systém poznatkov v disciplínach teórie bibliografie, dejín bibliografie a riadenia bibliografie,
 bibliografia ako činnosť, ktorá je zameraná na získavanie, spracovanie, uchovávanie a sprístupňovanie bibliografických informácií,
 bibliografia ako výsledok bibliografickej činnosti.

 Definovanie bibliografie v medzinárodných normách 
Termín bibliografia sa definuje:
 v medzinárodnej norme ISO s dôrazom na jej praktickú stránku ako technika identifikácie a popisu dokumentov a triedenie získaných popisov (ISO 5127/1:1983),Norma ISO 5127/1:1983.
 v anglickom výklade ako štúdium techník produkcie a šírenia kníh, synonymum termínu bibliológia (veda o knihe),
 v ďalšej norme ISO 5127/2:1983 ako sekundárny dokument, ktorý predstavuje súpis špecificky usporiadaných záznamov a obsahuje údaje popisujúce dokument a umožňujúce jeho identifikáciu. Bibliografia v tomto zmysle existuje buď ako autonómny dokument, bibliografický súpis, prípadne ako príloha alebo časť dokumentu (skrytá bibliografia).Norma ISO 5127/2:1983.

 Činnosť bibliografov 
Bibliografia je oblasť, ktorou sa profesionálne zaoberajú bibliografi.

 Referencie 

 Literatúra 
 KATUŠČÁK, Dušan: Chrestomatia k základom bibliografie. [online]. 26. februára 2006. 71 s. [cit. 10. 1. 2009]. Vyžaduje sa Acrobat Reader. Dostupné na internete: .

 RESCH, Jozef : Grécka kultúra v našom jazyku. Bratislava: Iris, 1991. 192 s. ISBN 80-88778-04-2.

 Pozri aj 
 literárne dielo
 kniha
 literatúra
 pseudonymografia

 Odkazy na bibliografie 
 Tauchen, J. - Kazda, J., Bibliografie vybraných právnických časopisů a sborníků 1918–1989, Brno: Masarykova unvierzita, 2013

 Iné projekty